Det er underholdningsverdien som er størst hos Van der Leest sine verk. Hun bruker både ironi og satire, men først og fremst spiller hun mye på den komiske effekten som finnes i det ulogiske og det absurde. I kunsten handler absurdismen om en oppfatning av at livet er meningsløst og at det ikke finnes noe å tro på, eller leve for. Denne dype og mer alvorlige tematikken preger Van der Leest sitt kunstneriske uttrykk, som gjør at hun tilhører en avantgardistisk kunsttradisjon fra dadaistene og surrealistene, men med elementer av det humoristiske fra gjøglere og sirkus.